ᱠᱨᱤᱥᱱᱟ ᱦᱚᱱᱚᱛ

ᱠᱨᱤᱥᱱᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱟᱱᱫᱷᱨᱚ ᱟᱲᱮ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱢᱟᱪᱷᱞᱤᱯᱟᱴᱱᱟᱢ ᱫᱚ ᱚᱱᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱵᱤᱡᱚᱭᱣᱟᱰᱟ ᱫᱚ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚ ᱱᱟᱜᱟᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱦᱩᱭᱩᱜ ᱠᱟᱱᱟ ᱘᱗᱒᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱟᱨ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞᱮ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱔᱕,᱒᱙,᱐᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱜᱚᱫᱟᱵᱚᱨᱤ, ᱠᱚᱧᱮ ᱨᱮ ᱵᱚᱝᱜᱚ ᱫᱚᱨᱭᱟ, ᱯᱟᱪᱮ ᱥᱮᱦᱮᱫ ᱨᱮ ᱜᱩᱱᱴᱩᱨ ᱦᱚᱱᱚᱛ ᱟᱨ ᱥᱩᱨᱭᱟᱯᱮᱴ ᱦᱚᱱᱚᱛ ᱢᱮᱱᱟᱜᱼᱟ, ᱚᱱᱟ ᱥᱟᱶᱛᱮ ᱢᱤᱫ ᱯᱟᱦᱴᱟ ᱛᱮᱞᱮᱝᱜᱟᱱᱟ ᱦᱚᱱᱚᱛ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾ ᱪᱷᱟᱹᱴᱭᱟᱹᱨ ᱠᱨᱤᱥᱱᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱟᱪᱷᱞᱤᱯᱟᱴᱱᱟᱢ ᱨᱮ ᱢᱮᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱞᱟᱦᱟ ᱛᱮ ᱢᱟᱪᱷᱞᱤᱯᱟᱴᱱᱟᱢ ᱦᱚᱱᱚᱛ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱑᱘᱕᱙ ᱥᱟᱞᱮ ᱨᱮ ᱠᱨᱩᱥᱱᱟ ᱦᱚᱱᱚᱛ ᱢᱮᱱᱛᱮ ᱠᱚ ᱪᱷᱟᱹᱴᱭᱟᱹᱨ ᱠᱮᱫᱼᱟ ᱟᱨ ᱢᱟᱪᱷᱞᱤᱯᱟᱴᱱᱟᱢ ᱫᱚ ᱦᱮᱰᱠᱩᱣᱟᱴᱚᱨ ᱠᱚ ᱵᱮᱱᱟᱣ ᱠᱮᱫᱼᱟ ᱾ ᱱᱚᱶᱟ ᱫᱚ ᱠᱨᱤᱥᱱᱟ ᱜᱟᱰᱟ ᱞᱮᱠᱟᱛᱮ ᱠᱚ ᱧᱩᱢ ᱟᱠᱟᱫᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱡᱤᱞᱤᱧ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱜᱟᱰᱟ ᱫᱚ ᱵᱚᱝᱜᱚ ᱫᱚᱨᱭᱟ ᱨᱮ ᱧᱩᱨᱩᱜ ᱞᱟᱦᱟ ᱨᱮ ᱠᱨᱤᱥᱱᱟ ᱦᱚᱱᱚᱛ ᱨᱮᱱᱟᱜ ᱦᱟᱢᱥᱟᱞᱟᱫᱮᱵᱤ ᱟᱹᱛᱩ ᱫᱷᱟᱨᱮ ᱛᱮ ᱞᱤᱸᱡᱤ ᱟᱬᱜᱚ ᱟᱠᱟᱱᱟ ᱾ ᱦᱚᱲ ᱮᱞ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱔,᱕᱑᱗,᱓᱙᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱒,᱒᱖᱗,᱓᱗᱕ ᱦᱚᱲ ᱠᱚᱲᱟ ᱟᱨ ᱒,᱒᱖᱗,᱓᱗᱕ ᱦᱚᱲ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱡᱟᱱᱟᱝ ᱡᱟᱹᱱᱤ ᱫᱚ ᱙᱙᱒ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫ ᱠᱷᱚᱱ ᱑᱘,᱔᱓,᱖᱖᱐ (᱔᱐ᱹ᱘᱑ %) ᱦᱚᱲ ᱫᱚ ᱥᱚᱦᱚᱨ ᱱᱟᱜᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱥᱮᱪᱮᱫ ᱫᱚ ᱫᱚ ᱦᱩᱭᱩᱜ ᱠᱟᱱᱟ ᱗᱓ᱹ᱗᱔ % ᱢᱮᱱᱟᱜᱼᱟ ᱾ ᱞᱟᱠᱪᱟᱨ ᱠᱨᱤᱥᱱᱟ ᱦᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱟᱹᱨᱤ ᱞᱟᱠᱪᱟᱨ ᱟᱱᱟᱜ ᱦᱚᱱᱚᱛ ᱠᱟᱱᱟ ᱟᱨ ᱵᱤᱡᱚᱭᱣᱟᱰᱟ ᱜᱮ ᱱᱟᱥᱮ ᱢᱚᱰᱚᱨᱱ ᱧᱚᱜ ᱜᱮᱭᱟ ᱾ ᱱᱚᱶᱟ ᱦᱚᱱᱚᱛ ᱠᱷᱚᱱ ᱜᱮ ᱥᱟᱶᱛᱟ ᱟᱹᱨᱤ ᱮᱱᱮᱡ ᱠᱩᱪᱤᱯᱩᱰᱤ ᱨᱮᱱᱟᱜ ᱡᱟᱱᱟᱢ ᱦᱩᱭ ᱞᱮᱱ ᱛᱟᱦᱮᱸᱫ, ᱚᱱᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱧᱩᱢ ᱟᱱ ᱜᱮᱭᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱠᱚ ᱨᱚᱲ ᱠᱟᱱ ᱯᱟᱹᱨᱥᱤ ᱛᱮ ᱚᱥᱚᱞ ᱛᱮᱞᱩᱜᱩ ᱯᱟᱹᱨᱥᱤ ᱠᱚ ᱢᱮᱛᱟᱜ ᱠᱟᱱᱟ ᱾ ᱠᱷᱮᱞ ᱠᱚᱵᱟᱰᱤ ᱮᱱᱮᱡ ᱫᱚ ᱟᱹᱰᱤ ᱧᱩᱢ ᱟᱱᱟ ᱱᱚᱸᱰᱮ ᱫᱚ, ᱚᱱᱟ ᱛᱟᱭᱚᱢ ᱛᱮ ᱠᱨᱤᱠᱮᱴ, ᱵᱷᱚᱞᱤᱵᱚᱞ, ᱵᱮᱰᱢᱤᱱᱴᱚᱱ, ᱵᱟᱥᱠᱮᱴᱵᱚᱞ ᱟᱨ ᱴᱮᱱᱤᱡ ᱠᱷᱮᱞ ᱾ ᱥᱟᱹᱠᱷᱭᱟᱹᱛ